| T- 44 |
| --- |
| T-44 vo vojenskom múzeu v bieloruskom Breste.T-44 vo vojenskom múzeu v bieloruskom Breste. |
| **Základná charakteristika** |
| Posádka | 4 (vodič, veliteľ, nabíjač, strelec) |
| Dĺžka | 7,65 m |
| Šírka | 3,18 m |
| Výška | 2,41 m |
| Hmotnosť | 31,9 ton |
| **Pancierovanie a výzbroj** |
| Pancierovanie | korba : čelný- 90 mm ,bočný - 75 mm, zadný - 45 mm 
veža : čelo - 120 mm ,bok- 90 mm , zadný- 75 mm |
| Hlavná zbraň | 85 mm kanón |
| Sekundárne zbrane | 2x DTM guľomet |
| **Pohon a pohyb** |
| Pohon | V-44, 12 valcový diesel,kolmo uložený 520 hp 388 (kW) |
| Odpruženie | torzné tyče |
| Max. rýchlosť | 50 km/h |
| Pomer výkon/hmotnosť | 16 hp/tona |
| Dojazd | 300 km |
| Priechodnosť | kolmá stena - 75 cm
max.vodorovný okop-250 cm
vodná prekážka - 130 cm 
stúpavosť -30 °
svetlosť podvozku-42,5cm |

**T-44** bol sovietsky stredný tank, ktorý bol vyrábaný v menšom množstve na konci 2. svetovej vojny, do bojov na fronte nikdy nezasiahol. Ide o nasledovníka úspešného tanku T-34 a T-43. Bol predchodcom úspešného radu tankov T-54 a T-55.

Vznik a vývoj
-------------

Koncom roku 1943 sa začalo pracovať na novom strednom tanku v závode č. 183 pod vedením A.A.Morozova. Mal vychádzať z konštrukcie tanku T-34. Úlohou bolo aby vznikla prestavba a modernizácia samozrejme s odstránením nedostatkov u T-34. Vyvíjaný bol pod označením objekt 136 ale potom pol preznačený na T-44. Postupným vývojom mal tank niekoľko verzií. Malo prísť k zosilnenému pancierovaniu na kritických miestach, k zlepšenému riadeniu, k zvýšeniu rýchlosti a spoľahlivosti. Súčasne s tým mala byť zvýšená palebná sila, pričom sa uvažovalo o dvoch variantoch: s kanónom 85 mm a 122 mm. Kanón 122 mm bol testovaný na žiadosť armády ale testami sa preukázala jeho nevhodnosť pre stredný tank takže sa ďalej testoval len kanón 85 mm. Úspešnejší bol model s 85 mm kanónom, ktorý sa vyrábal od roku 1944. 

Podstatná zmena oproti tanku T-34 nastala umiestnením motora kolmo na pozdĺžnu os tanku,teda kolmo na smer pohybu, týmto došlo k zmene v motorovom priestore, došlo k zmene prevodového systému a prenosu krútiaceho momentu na hnacie kolesá. Pretože sa týmto usporil priestor v korbe tanku, mohla sa veža tanku posunúť smerom dozadu k osi tanku. Tento krom mal veľký vplyv na odolnosť veže voči zásahu. T-44 mal motor o výkone 520 koní, ktorým mohol tank na ceste vyvinúť rýchlosť viac než 50 km/h.

Podvozok tvorila dvojica napínacích kladiek, dvojica hnacích kolies a päť dvojíc pojazdových kolies zhodných s T-34-85. V roku 1961 došlo u všetkých tankov k zjednoteniu podvozku s T-54 a modernizácií, ktorá spočívala vo vybavení tanku nočným videním. Modernizované tanky boli preznačené T-44M. Tento typ je zachytený na úvodnej snímke k článku (hore).

Tank mal vo veži kanón ZiS-S-53 kalibru 85 mm. Ďalej bol vyzbrojený dvoma guľometmi DTM 7,62 mm. Jeden guľomet bol spriahnutý s kanónom a druhý bol pevne lafetovaný v priestore vodiča tanku, ktorý ho ovládal (malý otvor v strede predného panciera). 

Sovietski konštruktéri sa však nevzdávali možnosti riešenia tanku so silnejším kanónom a v roku 1945 bol na žiadosť armády vyvinutý nový typ tanku s kanónom D-10-T kalibru 100 mm a zmenou v motorovom priestore, ktorý sa dá považovať za prvý prototyp tanku T-54. Tanky T-44 sa vyrábali do roku 1947, celkom bolo vyrobených 1 823 kusov všetkých verzií. Tank bol koncom 70. rokov už zastaraný a preto bol vyradený z výzbroje ZSSR.

Tanky nikdy nezasiahli do bojov na východnom fronte, boli predstavené verejnosti až na povojnových prehliadkach. Viacero kusov bolo v povojnovom období prestavaných pre filmové účely, tak aby sa podobali na nemecké tanky.

Galéria
-------

* T-44-100 mm s bočnou ochranou podvozku,ktorý možno považovať za prvý prototyp T-54
* T-44-122 mm v porovnaní s nemeckým tankom Panter.
* T-44-122 s ukážkou veľkosti náboja do kanónu, po testoch ktoré preukázali nevhodnosť tejto zbrane sa konštruktéri rozhodli na žiadosť armády otestovať kanón 100 mm.
* Porovnanie T-44-122 a T-44-85 na podvozkoch T-34/85.

Iné projekty
------------

Commons
* Spolupracuj na Commons Commons ponúka multimediálne súbory na tému **T-44**

Zdroj
-----

* *Tento článok je čiastočný alebo úplný preklad článku T-44 na českej Wikipédii.*

| * z
* d
* u
Sovietska obrnená technika počas druhej svetovej vojny |
| --- |
| Tančíky | 
* T-27

 |
| Obojživelné tanky | 
* T-37
* T-38
* T-40

 |
| Ľahké tanky | 
* T-18
* T-26
* T-50
* T-60
* T-70
* T-80

 |
| Rýchle tanky | 
* BT-5
* BT-7
* BT-8

 |
| Stredné tanky | 
* T-28
* T-34
* T-44

 |
| Ťažké tanky | 
* T-35
* KV-1
* KV-2
* KV-85
* IS-1
* IS-2
* IS-3

 |
| Samohybné delá | 
* ZiS-30
* SU-5
* SU-76
* SU-85
* SU-100
* SU-122
* SU-152
* ISU-122
* ISU-152

 |
| Protiletadlové tanky | 
* T-60Z
* T-70Z
* T-90
* ZSU-37

 |
| Obrnené vozidlá | 
* D-8
* D-12
* D-13
* FAI
* BA-10
* BA-11
* BA-20
* BA-21
* BA-3
* BA-6
* BA-27
* BA-64
* BA-I
* LB-62
* LB-23

 |
| Obojživelné OV | 
* PB-4
* PB-7
* BAD-2

 |
| Polopásové OV | 
* BA-30

 |
| Obrnené ťahače | 
* T-26T
* T-20 Komsomolec

 |
| Improvizované OV | 
* ChTZ-16
* IZ
* NI

 |
| Motorové sane | 
* ANT-IV
* NKL-16
* NKL-26
* RF-8
* ASD-400

 |
| Prototypy a experimentálne OV | 
* KV-3
* T-150
* SU-14
* A-40 lietajúci tank
* SU-100Y
* PPG

 |